Исабел Мигел
Улица Аренал

Превод от испански: Живка Балтаджиева, —

chitanka.info

Утре, неделя, напролет,

се разхождам по улицата, която си открадна място

от шумния и пронизителен асфалт,

за да стане живо изкуство,

радост от светлина в безспирно менящи се ноти.

Мексикански певец провокира със свойте ранчери,

струпва тълпи

и те ръкопляскат на различни езици.

Задръстват пространството хора-статуи:

човекът от глина,

оня, с ръка върху глобуса,

сякаш е господ,

и празния пиедестал на един паяк,

оставил тук пипалата си и бележка:

„Не пипай, връщам се веднага“

Звуците на една молитва

бликат от стъкленица с вода,

магия на пръстите, чудо наистина.

Стресващ струнен секстет

прави плочките улични на кресла,

тръпнат челото и цигулката с Хайдн

и сграбчват,

разтърсват,

свиват сърцето

на публиката, която тече.

Един мъж се приближава

и пошепва: Хубавица!

Какво щастие!

Ще се поболея от пролет.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.